หุ้นเช้า18ก.ค.ปิดบวก6.03จุด
นักลงทุนเก็งกำไรแบงก์+พลังงาน ดันดัชนีเช้า18ก.ค.ปิดบวก 6.03 จุดที่ 1,085.94 จุด
18 ก.ค. 2554

นักลงทุนเก็งกำไรแบงก์+พลังงาน ดันดัชนีเช้า18ก.ค.ปิดบวก 6.03 จุดที่ 1,085.94 จุด




ดัชนีตลาดหลักทรัพย์แห่งประเทศไทย วันที่ 18 ก.ค. ในช่วงเช้าปรับเพิ่มขึ้นสลับการขายทำกำไรระยะสั้นระหว่างวัน โดยปิดตลาดภาคเช้าที่ 1,085.94 จุด เพิ่มขึ้น 6.03 จุด หลังจากเคลื่อนไหวอยู่ระหว่าง 1,082.43 - 1,086.73 จุด มูลค่าการซื้อขาย 10,460.94 ล้านบาท นำโดยหุ้นกลุ่มพลังงานและธนาคารพาณิชย์ 
บริษัทหลักทรัพย์ (บล.) กสิกรไทย ประเมินว่า น่าจะมีแรงซื้อเก็งกำไรผลประกอบการไตรมาส 2 ของกลุ่มธนาคารที่จะเริ่มประกาศผลดำเนินงานในสัปดาห์นี้ โดยคาดว่า ส่วนใหญ่จะมีผลดำเนินงานดี โดยเฉพาะ KTB และ SCB ขณะที่ราคาน้ำมันปรับเพิ่มขึ้นเล็กน้อย ส่งผลให้ดัชนีปรับเพิ่มขึ้นได้ โดยเป็น "ซิกแซกขึ้น"
นอกจากนี้ ปัจจัยบวกจากการประกาศผลดำเนินงานของบริษัทขนาดใหญ่ในสหรัฐอเมริกาที่ออกมาดีกว่าคาด รวมทั้งผลการทดสอบความแข็งแกร่งของธนาคารยุโรปที่ไม่ผ่านเพียง 8 แห่ง จาก 90 แห่ง ซึ่งถือว่าดีกว่าคาด 
อย่างไรก็ตาม ตลาดหุ้นต่างประเทศนิ่งๆ ไม่ขยับขึ้นมากนัก จะมีลักษณะการเก็งกำไรระหว่างวันมากกว่า เพราะกังวลความเสี่ยงเรื่องการปรับเพดานหนี้สาธารณะของสหรัฐฯ ที่หากไม่ผ่านจะเป็นความเสี่ยงใหญ่ ขณะที่ความเสี่ยงในประเทศ คือ ประเด็นการรับรอง สส. รอบ 2 ของ กลต.
มูลค่าซื้อขาย 5 อันดับหลักทรัพย์ 
PTT ปิด 338.00 บาท +4.00 บาท หรือ 1.20% BANPU ปิด 734.00 บาท +6.00 บาท หรือ 0.82% CPF ปิด 28.00 บาท -0.50 บาท หรือ 1.75% AOT ปิด 45.00 บาท +2.25 บาท หรือ 5.26% TOP ปิด 73.25 บาท +0.25 บาท หรือ 0.34%